இந்த நிகழ்ச்சியில் இருவரது அனுபவக் குறிப்புகள் மிக முக்கியமானவை. ஒருவர் கர்நாடகாவில் 'சுவர்களில்லா பள்ளி'யை (School Without Walls) சேர்ந்த தேசாய். இவர், பல நாடுகளில் கிளைகளைக் கொண்ட ஐஸ்கிரீம் நிறுவனமான பாஸ்கின் ராபின்ஸ்-சில் பணியற்றியவர். அந்த நிறுவனம் லாபம் ஈட்டுவதிலும் சீரானத்தன்மையைக் கடைப்பிடிப்பதிலும் கவனம் செலுத்தியதை அவர் சுட்டிக்காட்டினார். இந்தியாவில் கலாச்சாரக் கல்வி என்பது இழக்கப்பட்டு, பணம் சம்பாதிப்பதற்காகவே கல்வி என்ற நிலை உருவாகிவிட்டதாக வருத்தத்துடன் சொல்லும் அவர், தனது ஸ்கூல் வித்தவுட் வால்ஸ் கலாச்சாரக் கல்வி, விழிப்புணர்வு மற்றும் உள்ளூர் சிறப்புகளில் அதிக கவனம் செலுத்துவதாகத் தெரிவித்தார்.